ફરિયાદમાં યુવતિના પતિ પ્રશાંત ભાનુશાળીએ વિગતો આપી છે કે તેમની પત્નિ સાથે તેના ૨૫મી નવેમ્બર ૨૦૧૭ના રોજ લગ્ન થયા હતા જે બાદ તારીખ ૧૬મી માર્ચના તેમના મોટાભાઇના દિકરાની બાધા હોવાથી પરિવાર કચ્છ ગયો હતો  જે દરમ્યાન તેમની ક્વોરીના ધંધા માટે બચત પેટે ઘરમા રહેલી ૯૮ લાખની રોકડ રકમ તેમના પિતાએ તેમની પત્નીને સાચવવા આપી અને પોતે સવારે ક્વોરી પર જતો રહ્યો હતો જે દરમ્યાન પત્નિના પપ્પા બિમાર હોય એની ખબર કાઢવા પત્નિ વાપી આવી હતી અને વાપીથી તેમણે તે દમણમાં હવાફેર માટે આવી હોય તેવી અને બાદમાં કોફીશોપમાં આવી હોવાની વાત કરી હતી પરંતુ સાંજે પ્રશાંત પોતે વાપીના કોફીશોપમાં આવી ફોન કરતા તે સુરતમાં જોબ માટે આવી હોવાની કેફીયત સંભળાવી હતી જે બાદ તે ઘરે જતો રહ્યો હતો અને ઘરે જઇ ઘરમાં જોતા ઘરમા કબાટમાં રાખેલા ૯૮લાખ રૂપિયા તેમજ પત્નિની કપડા, પાસપોર્ટ સહીતની ચીજવસ્તુઓ ગાયબ હતી જેથી તેમણે ફરી પત્નિને ફોન કર્યો હતો પરંતુ ફોન પર મરાઠી ભાષમાં રીંગટોન વાગતા તેમણે તેમની પત્નિને અને મુંબઇ રહેતા સગા સબંધીઓને મુંબઇ એરપોર્ટ પર તપાસ કરવાનું કહેતા ત્યા તેમની પત્નિ અને તેમનો પ્રેમી સલમાન શેખ મળી આવ્યા હતા જે બાદ મુંબઇ પોલીસ અને વાપી પોલીસની દરમ્યાનગીરીથી બન્નેને વાપી પોલીસ મથકે લાવી તપાસ હાથ ધરી હતી ત્યારે આ પ્રકારની ફરિયાદ યુવતિના પતિએ વલસાડ પોલીસ સ્ટેશનમાં નોંધાવતા વલસાડ પોલીસે ૯૮ લાખની રોકડ રકમની ચોરી કરી હોવાની ફરિયાદના આધારે વધુ તપાસ હાથ ધરી છે.